Kurumė

Kurumė () – miestas pietvakarių Japonijoje, Kiūšiū salos šiaurėje, į pietus nuo Fukuokos, prie Čikugo upės. Geležinkelis ir plentas į Fukuoką, Kumamotą. Gumos (padangų „Bridgestone“, guminės avalynės), tekstilės (medvilnės), maisto pramonė. Žemės ūkio produktų ir gėlių (azalijų) prekyba. Veikia Kurumės (įkurtas 1928 m.) ir technikos (1976 m.) universitetai, dailės muziejus (1956 m.).

 Istorija 
Kurumė pradėjo kurtis apie XVII a. pastatytą pilį. Miestas nuo seno garsėjo aukštos kokybės medvilne, vadinama kasuri. Vėliau suklestėjo kaip gumos ir sintetinio kaučiuko gamybos centras. II pasaulinio karo metais Kurumė subombarduota.

 Šaltiniai 

Kategorija:Fukuokos prefektūros miestai